Festival San Remo

**Festival italijanske kancone San Remo** (tal. **Il Festival della canzone italiana**) jedan je od najstarijih i najznačajnijih festivala zabavne muzike u svijetu i Evropi, koji se svake godine održava u italijanskom gradu Sanremo, nedaleko francuske granice.

## Koncept Festivala

Festival italijanske kancone dugo je vremena bio zvijezda vodilja trendova u zabavnoj muzici, ne samo u Italiji, nego i na čitavom Mediteranu, uključujući tu i Jugoslaviju. Već pedeset i više godina (od 1951. godine) Festival se održava u San Remu, gradu cvijeća, dajući mu u tih nekoliko dana krajem februara/početkom marta posebnu čar. Zadnjih je godina festivalska smotra trajala pet dana, a pratio ju je milionski televizijski auditorij, ne samo u Italiji, nego i u susjednim zemljama, uključujući tu i Bosnu i Hercegovinu. Subotnje superfinale iz Teatra Ariston najgledanija je i najuzbudljivija festivalska večer, jer se upravo tad, na kraju Festivala bira i pobjednik San Rema.

U glasanju svake festivalske večeri učestvuju stručni žiri i žiri publike, koji se sastoji od žirija gradova, raspodijeljenih po gradovima u cijeloj Italiji. U žiriju svake večeri sjede posve novi članovi, po mogućnosti različite dobi.

## Voditelji
Festival već godinama prenosi RAI, italijanska nacionalna televizijska kuća, dok su prva izdanja Festivala prenošena putem radio-valova. Svake je godine zanimljiva i igra oko imena voditelja Festivala. Iako su svake godine u igri nova, ne rijetko spektakularna imena, tradicionalno se pojavljuju uvijek isti voditelji, koji su ujedno postali i zaštitni znak Festivala San Remo: Pippo Baudo i Mike Bongiorno, sa ukupno 11 vođenja festivalske smotre, a daleko iza njih je i Nunzio Filogamo sa pet Festivala.

## Internacionalne zvijezde
Svih ovih godina na Festivalu San Remo nisu nastupali samo najveći italijanski pjevači, nego i mladi talenti i internacionalne zvijezde, uglavnom u revijalnom ili nenatjecateljskom dijelu programa. 
Ipak, tokom 1960-ih Festival San Remo njegovao je poseban način festivalskog programa, tokom kojeg se pjevalo u alternaciji. To znači da su istu kompoziciju pjevala dva izvođača zaredom, uglavnom sa sva različita aranžmana. Time se htjelo Festival profilirati u festival autora, a ne u festival pjevačkih zvijezda. Ovakav koncept festivala, kojeg su kod nas kopirali festivali "Opatija", "Split" i "Zagreb", omogućio je da se na San Remu pojave i neke od najvećih internacionalnih zvijezda, no ne rijetko bez previše uspjeha. Tako su npr. pjevali:
* Frankie Laine - 1964 sa *Una lacrima sul viso* u finalu
* Peter Kraus - 1964 sa *Piccolo Piccolo* (samo u predtakmičenju)
* Connie Francis - 1965 sa *Ho bisogno di vederti* u finalu i 1967 sa *Canta ragazzina* (samo u predtakmičenju)
* Dusty Springfield - 1965 sa *Tu che ne sai* (samo u predtakmičenju)
* Petula Clark - 1965 *Invece no* u finalu
* Francoise Hardy - 1966 sa *Parlami di te* (14. mjesto)
* Dalida - 1967 sa *Ciao, amore ciao* (samo u predtakmičenju)
* Cher - 1967 sa *Ma piano (per non svegliarti)* (samo u predtakmičenju)
* Louis Armstrong - 1968 sa *Mi va di cantare* (10. mjesto)
* France Gall - 1969 sa *La pioggia* (6. mjesto)

## Naši pjevači
Naši se pjevači do sada nisu pojavljivali na Festivalu San Remo, izuzimajući ipak Arsena Dedića, koji je dobio nagradu "Premio Tenzo" za svoj autorski rad. San Remo je poseban uticaj imao na današnju srednju generaciju naših izvođača, uključujući tu: Kemala Montena, Ibricu Jusića, Biseru Veletanlić, Davorina Popovića i Meri Cetinić, ali i čitav niz dalmatinskih pjevača 1970-ih i 1980-ih godina.

## Pobjednici
Najviše pobjeda na Festivalu (4) odnijeli su: Claudio Villa i Domenico Modugno, veterani italijanske kancone. Pobjednica sa najviše uspjeha bila je Iva Zanicchi sa tri pobjede.
* 1951: Nilla Pizzi - *Grazie dei fiori*
* 1952: Nilla Pizzi - *Vola colomba*
* 1953: Carla Boni i Flo Sandon's - *Viale d'autunno*
* 1954: Giorgio Consolini i Gino Latilla - *Tutte le mamme*
* 1955: Claudio Villa i Tullio Pane - *Buongiorno tristezza*
* 1956: Franca Raimondi - *Aprite le finestre*
* 1957: Claudio Villa i Nunzio Gallo - *Corde della mia chitarra*
* 1958: Domenico Modugno i Johnny Dorelli - *Nel blu dipinto di blu (Volare)*
* 1959: Domenico Modugno i Johnny Dorelli - *Piove (Ciao ciao bambina)*
* 1960: Tony Dallara i Renato Rascel - *Romantica*
* 1961: Betty Curtis i Luciano Tajoli - *Al di là*
* 1962: Domenico Modugno i Claudio Villa - *Addio addio*
* 1963: Tony Renis i Emilio Pericoli - *Uno per tutte*
* 1964: Gigliola Cinquetti i Patricia Carli - *Non ho l'età (Per amarti)*
* 1965: Bobby Solo i New Christy Minstrels - *Se piangi se ridi*
* 1966: Domenico Modugno i Gigliola Cinquetti - *Dio come ti amo*
* 1967: Claudio Villa i Iva Zanicchi - *Non pensare a me*
* 1968: Sergio Endrigo i Roberto Carlos - *Canzone per te*
* 1969: Bobby Solo i Iva Zanicchi - *Zingara*
* 1970: Adriano Celentano i Claudia Mori - *Chi non lavora non fa l'amore*
* 1971: Nada i Nicola Di Bari - *Il cuore è uno zingaro*
* 1972: Nicola Di Bari - *I giorni dell'arcobaleno*
* 1973: Peppino Di Capri - *Un grande amore e niente più*
* 1974: Iva Zanicchi - *Ciao cara, come stai?*
* 1975: Gilda - *Ragazza del sud*
* 1976: Peppino Di Capri - *Non lo faccio più*
* 1977: Homo Sapiens - *Bella da morire*
* 1978: Matia Bazar - *...E dirsi ciao!*
* 1979: Mino Vergnaghi - *Amare*
* 1980: Toto Cutugno - *Solo noi*
* 1981: Alice - *Per Elisa*
* 1982: Riccardo Fogli - *Storie di tutti i giorni*
* 1983: Tiziana Rivale - *Sarà quel che sarà*
* 1984: Al Bano i Romina Power - *Ci sarà*
* 1985: Ricchi e Poveri - *Se m'innamoro*
* 1986: Eros Ramazzotti - *Adesso tu*
* 1987: Gianni Morandi, Umberto Tozzi, Enrico Ruggeri - *Si può dare di più*
* 1988: Massimo Ranieri - *Perdere l'amore*
* 1989: Anna Oxa i Fausto Leali - *Ti lascerò*
* 1990: Pooh i Dee Dee Bridgewater - *Uomini soli*
* 1991: Riccardo Cocciante i Sarah Jane Morris - *Se stiamo insieme*
* 1992: Luca Barbarossa - *Portami a ballare*
* 1993: Enrico Ruggeri - *Mistero*
* 1994: Aleandro Baldi - *Passerà*
* 1995: Giorgia - *Come saprei*
* 1996: Ron i Tosca - *Vorrei incontrarti fra 100 anni*
* 1997: Jalisse - *Fiumi di parole*
* 1998: Annalisa Minetti - *Senza te o con te*
* 1999: Anna Oxa - *Senza pietà*
* 2000: Piccola Orchestra Avion Travel - *Sentimento*
* 2001: Elisa - *Luce (Tramonti a nord est)*
* 2002: Matia Bazar - *Messaggio d'amore*
* 2003: Alexia - *Per dire di no*
* 2004: Marco Masini - *L'uomo volante*
* 2005: Francesco Renga - *Angelo*
* 2006: Povia - *Vorrei avere il becco*
* 2007: Simone Cristicchi - *Ti regalerò una rosa*
* 2008: Giò Di Tonno i Lola Ponce - *Colpo di fulmine*
* 2009: Marco Carta - *La forza mia*
* 2010: Valerio Scanu - *Per tutte le volte che...*
* 2011: Roberto Vecchioni - *Chiamami ancora amore*
* 2012: Emma Marrone - *Non è l'inferno*
* 2013: Marco Mengoni - *L'essenziale*
* 2014: Arisa - *Controvento*
* 2015: Il Volo - *Grande amore*
* 2016: Stadio - *Un giorno mi dirai*
* 2017: Francesco Gabbani - *Occidentali's Karma*
* 2018: Ermal Meta i Fabrizio Moro - *Non mi avete fatto niente*
* 2019: Alessandro Mahmoud - *Soldi*
* 2020: Diodato - *Fai rumore*

## Pobjednici u kategoriji Mlade zvijezde
* 1984: Eros Ramazzotti - *Terra promessa*
* 1985: Cinzia Corrado - *Niente di più*
* 1986: Lena Biolcati - *Grande grande amore*
* 1987: Michele Zarrillo - *La notte dei pensieri*
* 1988: Future - *Canta con noi*
* 1989: Mietta - *Canzoni*
* 1990: Marco Masini - *Disperato*
* 1991: Paolo Vallesi - *Le persone inutili*
* 1992: Aleandro Baldi und Francesca Alotta - *Non amarmi*
* 1993: Laura Pausini - *La solitudine*
* 1994: Andrea Bocelli - *Il mare calmo della sera*
* 1995: Neri per Caso - *Le ragazze*
* 1996: Syria - *Non ci sto*
* 1997: Paola & Chiara - *Amici come prima*
* 1998: Annalisa Minetti - *Senza te o con te*
* 1999: Alex Britti - *Oggi sono io*
* 2000: Jenny B - *Semplice sai*
* 2001: Gazosa - *Stai con me (Forever)*
* 2002: Anna Tatangelo - *Doppiamente fragili*
* 2003: Dolcenera - *Siamo tutti là fuori*
* 2004: bez razlika u kategorijama
* 2005: Laura Bono - *Non credo ai miracoli*
* 2006: Riccardo Maffoni - *Sole negli occhi*
* 2007: Fabrizio Moro - *Pensa*
* 2008: Sonohra - *L'amore*
* 2009: Arisa - *Sincerità*
* 2010: Tony Maiello - *Il linguaggio della resa*
* 2011: Raphael Gualazzi - *Follia d'amore*
* 2012: Alessandro Casillo - *È vero (che ci sei)*
* 2013: Antonio Maggio - *Mi servirebbe sapere*
* 2014: Rocco Hunt - *Nu juorno buono*
* 2015: Giovanni Caccamo - *Ritornerò da te*
* 2016: Francesco Gabbani - *Amen*
* 2017: Lele - *Ora mai*
* 2018: Ultimo - *Il ballo delle incertezze*
* 2020: Leo Gassmann - *Vai bene così*

## Vanjske veze

* San Remo Music Festival - Službena stranica
* RAI - Službena stranica
* Općina Sanremo